ایران مدنیت و ارشاد باخانی محمد مهدی اسماعیلی، ۷۵.جی کن فیلم فستیوالین‌دا اؤدول قازانان ایرانلی یؤنتمن علی عباسینین «قوتسال هؤرومچک» فیلمین‌ده ایشتیراک ائد‌ن ایران‌لیلارین جزالاندیریلاجاغینی بیلدیردی.
ایران اؤیرنجیلر خبر آژانسینین (ایسنا) خبرینه گؤره، اسماعیلی باخانلار قورولو توپلانتیسیندان سونرا کن فیلم فستیوالین‌دا ان یاخشی قادین اؤدولونو قازانان «قوتسال هؤرومچک» فیلمی ایله باغلی ژورنالیستلره آچیقلاما وئردی.
ایران سینما قورومونون دا «میللی و دینی دگرلرین تحقیر ائدیلدیگی» سببی ایله تپکی وئردیگی فیلمه گلینجه، اسماعیلی،
"بو فیلم اردوندا چکیلدی و فیلمین باش رول اویونچولاری خاریجده‌دیر. ایران‌دا اونا ایجازه وئریلمیر. اگر اؤلکه‌دن فیلمین چکیلیشینده امکداش‌لیق ائد‌نلر معین ائدیلرسه، موطلق سینما قانونونا گؤره جزالاندیریلاجاقلار" ایفاده‌لرینی ایشلتدی.
کن فستیوالینین آنا یاریشما بؤلومونده یئر آلان «لیلانین قارداشلاری» آدلی ایران فیلمینین اؤلکه‌ده قاداغان اولونماسی احتیمالی ایله باغلی اسماعیلی بئله دانیشدی:
"سینما قانونا گؤره، خاریجی اؤلکه‌لرده فستیواللارا قاتیلاجاق فیلملر ائکران ایجازه‌سی آلمالی‌دیر. بو فیلم بو ایجازه‌نی آلمادی. فیلمله باغلی لازیم اولان آراشدیرما آپاریلاجاق".
